CELEX: 62021CN0080
Language: fi
Date: 2021-02-08 00:00:00
Title: Asia C-80/21: Ennakkoratkaisupyyntö, jonka Sąd Rejonowy dla Warszawy – Śródmieścia w Warszawie (Puola) on esittänyt 8.2.2021 – E.K. ja S.K. v. D.B.P.

21.6.2021   
            
            
               FI
            
            
               Euroopan unionin virallinen lehti
            
            
               C 242/3
            
         
      Ennakkoratkaisupyyntö, jonka Sąd Rejonowy dla Warszawy – Śródmieścia w Warszawie (Puola) on esittänyt 8.2.2021 – E.K. ja S.K. v. D.B.P.
      (Asia C-80/21)
      (2021/C 242/04)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Rejonowy dla Warszawy – Śródmieścia w Warszawie
      
         Pääasian asianosaiset
      
      
         Kantaja: E.K. ja S.K.
      
         Vastaaja: D.B.P.
      
         Ennakkoratkaisukysymykset
      
      
                  1)
               
               
                  Onko kuluttajasopimusten kohtuuttomista ehdoista 5.4.1993 annettua neuvoston direktiivin 93/13/ETY (1) 6 artiklan 1 kohtaa ja 7 artiklan 1 kohtaa tulkittava siten, että ne ovat esteenä sille, että tuomioistuin tulkitsee kansallista säännöstöä siten, että tuomioistuin ei totea koko sopimusehtoa kohtuuttomaksi vaan ainoastaan sopimusehdon sen osan kohtuuttomuuden, jonka perusteella ehto on kohtuuton, minkä seurauksena kyseinen ehto on osittain pätevä?
               
            
                  2)
               
               
                  Onko kuluttajasopimusten kohtuuttomista ehdoista 5.4.1993 annettua neuvoston direktiivin 93/13/ETY 6 artiklan 1 kohtaa ja 7 artiklan 1 kohtaa tulkittava siten, että ne ovat esteenä sille, että tuomioistuin tulkitsee kansallista säännöstöä siten, että tuomioistuin voi todettuaan sellaisen sopimusehdon kohtuuttomaksi, jota ilman sopimus ei voisi olla voimassa, muuttaa jäljellä jäävää sopimusta tulkitsemalla osapuolten tahdonilmaisuja estääkseen kuluttajan kannalta edullisen sopimuksen pätemättömyyden?
               
            
         (1)  EYVL 1993, L 95, s. 29.